Viestintävirasto: Digitan hinnoittelu on lainmukaista
Perjantai 19.3.2010 klo 08.52 Viestintävirasto pitää kiinni kannastaan, ettei verkkoyhtiö Digita ole perinyt tv-yhtiöiltä liian suuria hintoja. Virasto joutui puntaroimaan asiaa uudelleen, koska korkein hallinto-oikeus joulukuussa kumosi sen aiemman päätöksen ja palautti asian uuteen käsittelyyn.Digitan vuoden 2008 hinnoittelusta tekivät selvityspyynnön Yleisradio, MTV, Nelonen, Sub ja Suomen Urheilutelevisio. Yleisradio aikoo valittaa myös viestintäviraston uudesta päätöksestä, toimitusjohtaja Mikael Jungner kertoi Ylen aamu-TV:ssä. STT